บุญญา หลีเหลด

บุญญา หลีเหลด เป็นนักการเมืองชาวไทย เคยได้รับเลือกตั้งเป็นสมาชิกวุฒิสภาจังหวัดสงขลาในการเลือกตั้งสมาชิกวุฒิสภาไทยเป็นการทั่วไป พ.ศ. 2543 ปัจจุบันดำรงตำแหน่งหัวหน้าพรรคภราดรภาพ

ประวัติ 
บุญญา หลีเหลด เกิดเมื่อวันที่ 7 มกราคม พ.ศ. 2493 ที่ตำบลพระโขนง อำเภอจะนะ จังหวัดสงขลา สำเร็จการศึกษาปริญญาตรี การศึกษาบัณฑิต (กศ.บ.) จากมหาวิทยาลัยศรีนครินทรวิโรฒ และปริญญาโท รัฐประศาสนศาสตรมหาบัณฑิต จากสถาบันบัณฑิตพัฒนบริหารศาสตร์

บุญญา หลีเหลด เคยรับราชการครูเป็นอาจารย์ใหญ่โรงเรียนบ้านท่าหมาก และเคยประจำสำนักงานศึกษาธิการอำเภอ

การเมือง 
บุญญา หลีเหลด ลงสมัครรับเลือกตั้งสมาชิกวุฒิสภาจังหวัดสงขลาในการเลือกตั้งสมาชิกวุฒิสภาไทยเป็นการทั่วไป พ.ศ. 2543 และได้รับเลือกตั้งเป็นสมัยแรก

ต่อมา บุญญา ได้เข้าร่วมงานการเมืองกับพรรคพลังประชาชน และร่วมกิจกรรมทางการเมืองกับกลุ่มแนวร่วมประชาธิปไตยต่อต้านเผด็จการแห่งชาติ

บุญญา หลีเหลด เข้าร่วมงานกับพรรคภราดรภาพ ในปี 2557 เขาลงสมัครรับเลือกตั้ง ส.ส.แบบบัญชีรายชื่อ ลำดับที่ 2 และได้รับแต่งตั้งเป็นประธานที่ปรึกษาพรรค 

เขาได้รับการทาบทามให้เข้าร่วมงานกับพรรคประชาชาติ และลงสมัครรับเลือกตั้ง ลำดับที่ 20 ในการเลือกตั้ง พ.ศ. 2562 ต่อมาเขาลาออกจากพรรคประชาชาติ ในปี 2562 และย้ายไปสังกัดพรรคภราดรภาพอีกครั้ง ต่อมาในปี 2564 เขาได้รับเลือกเป็นหัวหน้าพรรคภราดรภาพ แทน ร.อ.รชฏ พิสิษฐบรรณกร

เครื่องราชอิสริยาภรณ์

อ้างอิง 

บุคคลจากอำเภอจะนะ
มุสลิมชาวไทย
ครูชาวไทย
นักการเมืองไทย
สมาชิกวุฒิสภาจังหวัดสงขลา
พรรคพลังประชาชน (พ.ศ. 2541)
พรรคประชาชาติ (พ.ศ. 2561)
พรรคภราดรภาพ
แนวร่วมประชาธิปไตยต่อต้านเผด็จการแห่งชาติ
บุคคลจากคณะศึกษาศาสตร์ มหาวิทยาลัยทักษิณ
บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์